ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் கோவிட் - 19 நோயால் பாதிக்கப்பட்டவர்களில் நோயிலிருந்து குணமடைபவர்களின் எண்ணிக்கை விகிதம் 67.62 சதவிகிதமாக அதிகரித்துள்ளது 13.2 லட்சத்துக்கும் மேற்பட்டோர் குணமடைந்தனர்
கோவிட் 19 நோயால் பாதிக்கப்பட்டவர்களில் இறப்போரின் விகிதம் தொடர்ந்து குறைந்து, 2.07 சதவிகிதமாகக் குறைந்துள்ளது
கடந்த 24 மணிநேரத்தில் 46ஆயிரத்து121 கோவிட்-19 நோயாளிகள் மருத்துவமனைகளில் இருந்து வீட்டிற்கு அனுப்பப்பட்டுள்ளனர். இதுவரை மொத்தம் 13 லட்சத்து 28 ஆயிரத்து 336 பேர் குணமடைந்துள்ளனர். குணமடைபவர்களின் எண்ணிக்கை தொடர்ந்து அதிகரித்து வருவதால், குணமடைபவர்களின் எண்ணிக்கைக்கும், சிகிச்சை பெற்று வரும் நோயாளிகளின் எண்ணிக்கைக்கும் உள்ள இடைவெளியும் அதிகரித்து வருகிறது. தற்போது இது 7 லட்சத்து 32 ஆயிரத்து 835.
குணமடைபவர்களின் எண்ணிக்கை தொடர்ந்து ஏறுமுகமாக உள்ளது. தற்போது, மிக அதிகபட்சமாக குணமடைபவர்களின் விகிதம் 67.62 சதவிகிதமாக அதிகரித்துள்ளது.
நாட்டில் தற்போது 5 லட்சத்து 95 ஆயிரத்து 501 பேர் நோயால் பாதிக்கப்பட்டு மருத்துவ சிகிச்சை பெற்று வருகின்றனர். நோயால் பாதிக்கப்பட்டவர்களில் இது 30.31 சதவிகிதமாகும். இவர்கள் மருத்துவமனைகளில், அல்லது இல்லங்களிலேயே தனிமைப்படுத்தப்பட்டு சிகிச்சை பெற்று வருகின்றனர்.
24 ஜூலை 2020iல் சிகிச்சை பெறுவோர் விகிதம் 34.17 சதவிகிதம்.. இது இன்றைய நிலவரப்படி, 30.31 சதவிகிதமாகக் கணிசமாகக் குறைந்துள்ளது.
‘முழுமையான அரசு அணுகுமுறை’யின் கீழ், பொதுத்துறை, தனியார்துறை அனைத்தும் மத்திய அரசின் தலைமையிலான உத்திகளின்படி கோவிட் நோயை எதிர்கொள்வதற்கான நடவடிக்கைகளை இணைந்து மேற்கொண்டு வருகின்றன. பரிசோதனை மேற்கொள்ளுதல்; நோய் இருப்பதாகக் கண்டறியப்பட்டவர்களுடன் தொடர்பில் இருந்தவர்களைக் கண்டறிதல்; சிகிச்சை அளித்தல் ஆகிய உத்திகளில் கவனம் செலுத்துதல்; மருத்துவமனைக் கட்டமைப்புகளை மேம்படுத்துதல், பரிசோதனை வசதிகளை அதிகரித்தல், மருத்துவமனையில் சிகிச்சைக்காக சேர்க்கப்பட்டுள்ள நோயாளிகளுக்கு மத்திய அரசு அறிவுறுத்தியுள்ள படி, தர நிபந்தனைகளுக்கு ஏற்ப சிகிச்சை அளித்தல், ஆகியவை கோவிட் நோயால் பாதிக்கப்பட்டவர்கள் மரணமடைவதைக் கட்டுப்படுத்துவதை உறுதி செய்துள்ளன. இதனால், இந்நோயால் பாதிக்கப்பட்டவர்களில் மரணமடைவோர் விகிதம் உலகின் பிற நாடுகளுடன் ஒப்பிடுகையில், மிகவும் குறைவாக உள்ளது. தொடர்ந்து குறைந்து வருகிறது. இன்றைய அறிக்கைகளின்படி நோயால் பாதிக்கப்பட்டவர்களில் மரணமடைபவர்களின் விகிதம் 2.07 சதவிகிதமாக உள்ளது
பிரதமர் அலுவலகம்
பிரபல எழுத்தாளர் பினாபாணி மொகந்தி மறைவிற்கு பிரதமர் இரங்கல்
பிரபல எழுத்தாளர் பினாபாணி மொகந்தி மறைவிற்கு பிரதமர் திரு நரேந்திர மோடி தமது ஆழ்ந்த வருத்தத்தை தெரிவித்தார். பினாபாணி மொகந்தி ஒடியா இலக்கியத்திற்கு குறிப்பாக புதினங்களை எழுதுவதில் சிறந்த பங்களிப்பை அளித்துள்ளார் என மோடி குறிப்பிட்டுள்ளார்.
பிரதமர் வெளியிட்டுள்ள ட்விட்டரில் கூறியிருப்பதாவது,
"பிரபல எழுத்தாளர் பினாபாணி மொகந்தி மறைவை அறிந்து மிகுந்த வேதனை அடைந்தேன். பினாபாணி மொகந்தி ஒடியா இலக்கியத்திற்கு குறிப்பாக புதினங்களை எழுதுவதில் சிறந்த பங்களிப்பை அளித்துள்ளார். அவரது படைப்புகள் பல மொழிகளில் மொழிபெயர்க்கப்பட்டு புகழ்பெற்றுள்ளன. அவரது குடும்பத்தினருக்கும், அபிமானிகளுக்கும் எனது இரங்கல். ஓம் சாந்தி''.
சிறப்பு சேவைகள் மற்றும் கட்டுரைகள்
தரச் சான்றிதழ் வாபஸ்
மத்திய நுகர்வோர் நலன், உணவு, பொது விநியோக அமைச்சகத்தின் கீழ் இயங்கும் தரச் சான்றிதழ் அமைப்பான இந்திய தர நிர்ணய அலுவலகம் . பொருட்களின் தரத்தை நிர்ணயித்து சான்றிதழ் வழங்கி வருகிறது. இந்த அமைப்பு அண்மையில் மேற்கொண்ட கண்காணிப்பு மற்றும் சோதனையில், புதுச்சேரியில் சக்தி டேட்டா கேபிள்ஸ் நிறுவனம் தயாரித்த குறிப்பிட்ட பேட்ச் ரகம் உரிய அங்கீகாரத்துக்கு ஏற்ற தரத்தில் இல்லை என்பது தெரிய வந்தது. இதனை விற்பனைக்கு விடுவது, நுகர்வோர் மற்றும் விற்பனையாளருக்கு அபாயத்தை ஏற்படுத்தும் என்பதால் அந்த குறிப்பிட்ட பேட்ச் ரகத்தை  திரும்பப் பெற அலுவலகம் அறிவுறுத்தியுள்ளது.
மேலும் கூடுதல் விவரங்கள்/ விளக்கங்களுக்கு திரு ஜோஸ் சார்லஸ், விஞ்ஞானி- டி-யை 9567643978 என்ற தொலைபேசி எண்ணை தொடர்பு கொள்ளுமாறு, மார்க்கெட்டிங் & நுகர்வோர் நல துணை இயக்குனர் எச். அஜய் கன்னா வெளியீட்டுள்ள செய்திக்குறிப்பில் கூறப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.27 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.27 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.53 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817635
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட் பெருந்தொற்று காலத்தில் மத்திய தகவல் ஆணையத்தின் செயல்பாடுகள் குறித்து மத்திய அமைச்சர் டாக்டர் ஜிதேந்திர சிங்கிடம் தலைமை தகவல் ஆணையர் திரு.பிமல் ஜுல்கா விளக்கம்
கோவிட் பெருந்தொற்று காரணமாக, இந்திய அரசின் மத்திய தகவல் ஆணையம் உள்ளிட்ட பல்வேறு ஆணையங்களும் செயல்படவில்லை என்று சில மூத்த காங்கிரஸ் தலைவர்களும், மற்ற தலைவர்களும் ஆதாரமில்லாத குற்றச்சாட்டுகளைத் தெரிவித்து வருவதை மத்திய வடகிழக்கு பிராந்திய மேம்பாட்டுக்கான இணை அமைச்சர் , பிரதமர் அலுவலகம், பணியாளர் நலன், பொதுமக்கள் குறைகேட்பு, ஓய்வூதியம், அணுசக்தி மற்றும் விண்வெளி ஆகிய துறைகளுக்கான இணை அமைச்சர் டாக்டர் ஜிதேந்திர சிங் மறுத்துள்ளார். இதுதொடர்பாக விளக்கம் அளித்த அவர், குற்றச்சாட்டுகளை புள்ளி விவரங்களுடன் மறுத்துள்ளார். தகவல் உரிமை சட்டத்தின்கீழ் தகவல் அளிக்கும் அளவு, பெருந்தொற்றால் பாதிக்கப்படவில்லை. குறிப்பிட்ட கால இடைவெளியில், வழக்கமான அளவைவிட அதிகமான விண்ணப்பங்களுக்கு பதில் அளிக்கப்பட்டுள்ளது என்று அவர் தெரிவித்துள்ளார்.
மத்திய தகவல் ஆணையத்தின் செயல்பாடுகள் குறித்து இந்திய தலைமை தகவல் ஆணையர் திரு.பிமல் ஜுல்கா-வுடன் டாக்டர் ஜிதேந்திர சிங் ஆய்வுசெய்தார். பின்னர் பேசிய மத்திய அமைச்சர், கோவிட் பெருந்தொற்று ஏற்பட்ட ஒட்டுமொத்த காலத்திலும் ஒரு நாள் கூட, ஆணையத்தின் செயல்பாடுகள் பாதிக்கப்படவில்லை என்று தெரிவித்தார். உண்மையில், பெருந்தொற்றுக்கு மத்தியிலும் அண்மையில் புதிதாக உருவாக்கப்பட்ட ஜம்மு-காஷ்மீர் யூனியன் பிரதேசத்திலிருந்து தகவல் உரிமை சட்டத்தின்கீழ் வந்த விண்ணப்பங்களை மே 15 முதல் காணொலிக்காட்சி மூலம் ஏற்று, விசாரணை நடத்தி, தீர்வுகாணப்பட்டு வருவதாகவும், இதற்கு ஆணையம் மற்றும் அதன் அதிகாரிகளே காரணம் என்றும் டாக்டர் ஜிதேந்திர சிங் கூறினார்.
(Visitor Counter : 117
|
கலாசாரத்துறை அமைச்சகம்
|
கும்பமேளா பற்றி அறிந்துகொள்வோம்: வரலாற்று முக்கியத்துவம்
உலகிலேயே மனித குலம் அதிகளவில் ஒரே இடத்தில் சங்கமிக்கும் கும்பமேளா-2019, பிரயாக்ராஜில் 2019 ஜனவரி 15 செவ்வாயன்று அதிகாலை தொடங்கவுள்ளது. அப்போது, முதலாவதாக சாதுக்கள் புனித நீராடுவர். இதுவே கும்பமேளாவின் தொடக்கமாகும். இதையொட்டி, அமைதியாக நீராடுவதற்கான பிரம்மாண்ட ஏற்பாடுகளை கும்பமேளா நிர்வாகம் மேற்கொண்டிருப்பதுடன், சாதுக்கள் தங்களது முகாம்களிலிருந்து புனித நீராடுவதற்காக பேரணியாகச் செல்லும் பாதையில் விரிவான பாதுகாப்பு ஏற்பாடுகளும் செய்யப்பட்டுள்ளது. கும்பமேளா நடைபெறும் பகுதியில் நாளை  முதல் வாகனங்கள் நுழைவதற்கும் தடை விதிக்கப்பட்டுள்ளது.
பிரயாக்ராஜ் கும்பமேளா – 2019 நிகழ்ச்சிகளை ஒளிபரப்ப பிரசார் பாரதியின் தூர்தர்ஷன் மற்றும் அகில இந்திய வானொலி ஆகியவை சிறப்பான ஏற்பாடுகளை செய்துள்ளன. அகில இந்திய வானொலி, கும்பவாணி என்ற பெயரில் ஒரு கிலோவாட் சக்தி கொண்ட பண்பலை ஒலிபரப்பு கருவியையும் அங்கு நிறுவியுள்ளது. அலகாபாத் அகில இந்திய வானொலி நிலையம் இந்த மையத்திலிருந்து நிகழ்ச்சிகளை ஒலிபரப்பும். இந்த பண்பலை அலைவரிசை நாளை காலை மணி 5.55 முதல் ஒலிபரப்பு சேவையை துவங்கி, இரவு மணி 10.05 வரை தொடரும். இந்த ஒலிபரப்பு 2019 மார்ச் 4 வரை நடைபெறும். இந்த சிறப்பு ஒலிபரப்பு 35 கிலோமீட்டர் சுற்றளவுக்கு கேட்கும். கும்பவாணி பண்பலை அலைவரிசை மூலம் கும்பமேளா பற்றிய நிகழ்ச்சிகளை யூ-டியூப் - பிலும் நேரடியாக ஒளிபரப்ப அகில இந்திய வானொலி ஏற்பாடு செய்துள்ளது.
மகர சங்கராந்தி தினமான ஜனவரி 15, மவுனி அமாவாசை தினமான பிப்ரவரி 4 மற்றும் வசந்த பஞ்சமி தினமான பிப்ரவரி 10 அன்றும் சாதுக்களின் புனித நீராடல் நிகழ்ச்சிகளை தூர்தர்ஷன் மற்றும் அகில இந்திய வானொலி நேரடியாக ஒலிபரப்ப உள்ளன. பவுஷ் பூர்ணிமா, மாகி பூர்ணிமா மற்றும் மகா சிவராத்திரி தினங்களில் நடைபெறவுள்ள புனித நீராடல் நிகழ்ச்சிகளும் டி.டி.உ.பி. மற்றும் டி.டி. இந்தியா அலைவரிசைகளில் நேரடி ஒளிபரப்பு செய்யப்பட உள்ளன. ஜனவரி 15 முதல் கும்பமேளா பற்றிய சிறப்பு நிகழ்ச்சிகளை தினந்தோறும் 3 மணிநேரம் ஒளிபரப்பவும் தூர்தர்ஷன் ஏற்பாடு செய்துள்ளது.
கும்பமேளா: வரலாற்று முக்கியத்துவம்
பிரயாக்ராஜில், கங்கை-யமுனை-சரஸ்வதி நதிகள் சங்கமிக்கும் இடத்தில், மகர சங்கராந்தி தினமான ஜனவரி 15 அன்று நடைபெறவுள்ள கும்பமேளாவின் முதலாவது புனித நீராடல் நிகழ்ச்சியில் பங்கேற்பதற்காக, ஏராளமான சாதுக்கள், சாமியார்கள், சாதாரண பக்தர்கள் மற்றும் உலகெங்கிலும் உள்ள சுற்றுலாப் பயணிகள் வந்த வண்ணம் உள்ளனர். சாதுக்களின் முதலாவது புனித நீராடல் நிகழ்ச்சி, யாத்ரிகர்கள் மற்றும் சுற்றுலாப் பயணிகளை அதிகளவில் ஈர்ப்பதாக அமையும்.
இந்துக்களின் நாட்காட்டிப்படி, மாக் மாதத்தில் பிரயாக்ராஜில் கும்பமேளா நடைபெறும். சாதாரண கும்பமேளா ஆறு ஆண்டுகளுக்கு ஒருமுறையும், மகா கும்பமேளா 12 ஆண்டுகளுக்கு ஒருமுறையும் நடைபெறும். 2013 ஆம் ஆண்டு நடைபெற்ற மகா கும்பமேளாவிற்காக 700 ஹெக்டேர் பரப்பளவில் ஏற்பாடுகள் செய்யப்பட்ட நிலையில், இந்த ஆண்டு பிரயாக்ராஜ் கும்பமேளாவிற்காக 3,200 ஹெக்டேர் பரப்பளவில் விரிவான ஏற்பாடுகள் செய்யப்பட்டுள்ளது.
கும்பமேளாவை முன்னிட்டு உத்தரப்பிரதேச அரசு சாலை போக்குவரத்துக் கழகம், 6000 சிறப்பு பேருந்துகளை இயக்குவதுடன், உத்தரப்பிரதேசம் மற்றும் நாட்டின் பல்வேறு பகுதிகளிலிருந்து ஏராளமான சிறப்பு ரயில்களும் இயக்கப்படுகிறது. இவைதவிர, நாட்டின் பல்வேறு முக்கிய நகரங்களில் இருந்து சிறப்பு விமானங்களும் இயக்கப்படுகிறது. புதிதாக இயக்கப்படும் விமானங்களை கையாள ஏதுவாக, இங்கு புதிதாக கட்டப்பட்டுள்ள விமான நிலையமும் விரைவில் திறக்கப்பட உள்ளது. இதுதவிர, கும்பமேளாவிற்கு வரும் யாத்ரிகர்கள் குறைந்த செலவில் தங்குவதற்காக குடில்களும் அமைக்கப்பட்டுள்ளன.
பாதுகாப்பு அமைச்சகம்
இந்திய ராணுவம் மற்றும் மக்கள் விடுதலை ராணுவம் இடையே வடக்கு சிக்கிமில் ஹாட்லைன் வசதி
எல்லைகளில் நம்பிக்கை மற்றும் நல்லுறவுகளை மேம்படுத்துவதற்காக வடக்கு சிக்கிமின் கோங்க்ரா லாவில் உள்ள இந்திய ராணுவம் மற்றும் திபெத் தன்னாட்சிப் பகுதியின் கம்பா சாங்கில் உள்ள மக்கள் விடுதலை ராணுவத்திற்கு இடையே நேரடி தொலைபேசி தொடர்பு  நிறுவப்பட்டுள்ளது. மக்கள் விடுதலை ராணுவ தினத்தை குறிக்கும் வகையில் 2021 ஆகஸ்ட் 1 அன்று இந்த நிகழ்ச்சி நடைபெற்றது.
களத்திலுள்ள தளபதிகள் மட்டத்தில் தகவல் தொடர்புக்காக நன்கு நிறுவப்பட்ட செயல்முறைகள் இருநாடுகளின் பாதுகாப்பு படைகளுக்கு இடையே உள்ளன. பல்வேறு துறைகளில் உள்ள இத்தகைய நேரடி தொலைபேசி முறை அவற்றை மேம்படுத்துவதிலும் எல்லைகளில் அமைதி மற்றும் நல்லிணக்கத்தை பேணுவதிலும் பெரும் பங்காற்றும்.
இரு நாடுகளின் கள தளபதிகள் கலந்துகொண்ட இந்த நிகழ்ச்சியில், ஹாட்லைன் மூலம் நட்பு மற்றும் நல்லுறவின் செய்தி பகிர்ந்து கொள்ளப்பட்டது.
தொலைதொடர்பு மற்றும் தகவல் தொழில்நுட்ப அமைச்சகம்
தகவல் மற்றும் தகவல் தொடர்பு தொழில்நுட்ப துறையில் ஒத்துழைப்பிற்காக இந்தியா, ஜப்பான் இடையே புரிந்துணர்வு ஒப்பந்தம் கையெழுத்தானது
தகவல் மற்றும் தகவல் தொடர்பு தொழில்நுட்ப துறையில் ஒத்துழைப்பை மேம்படுத்துவதற்கான புரிந்துணர்வு ஒப்பந்தத்தில் இந்தியா மற்றும் ஜப்பான் இன்று கையெழுத்திட்டன. மத்திய தகவல் தொடர்பு, மின்னணு மற்றும் தகவல் தொழில்நுட்ப அமைச்சர் திரு ரவி சங்கர் பிரசாத் மற்றும் ஜப்பான் உள்நாட்டு விவகாரங்கள் மற்றும் தகவல் தொடர்பு அமைச்சர் திரு தக்கேடா ரையோட்டா ஆகியோரிடையே காணொலி கூட்டம் ஒன்றில் இந்த ஒப்பந்தம் கையெழுத்தானது.
ஐந்தாம் தலைமுறை தொழில்நுட்பங்கள், தொலைதொடர்பு பாதுகாப்பு, இந்திய தீவுகளுக்கு கடலுக்கடியில் கண்ணாடி இழை அமைப்பு, அலைக்கற்றை மேலாண்மை, பொலிவுறு நகரங்கள், இணைப்பு இல்லாத பகுதிகளில் அதிவேக அகண்ட அலைவரிசை, பேரிடர் மேலாண்மை மற்றும் பொதுமக்கள் பாதுகாப்பு ஆகியவற்றில் இந்திய அரசின் தொலைதொடர்பு துறையும், ஜப்பான் அரசின் தகவல் தொடர்பு துறையும் ஒத்துழைப்பை மேம்படுத்தும்.
அமைச்சகங்கள் அளவிலான ஒத்துழைப்பை தவிர, சி-டாட் மற்றும் ஐடிஐ லிமிடெட் போன்ற இந்திய அரசு நிறுவனங்களும் தங்களது ஜப்பானிய பங்குதாரர்களோடு இணைந்து இந்த ஒத்துழைப்பில் பங்கேற்கும்.
புரிந்துணர்வு ஒப்பந்த கையெழுத்து நிகழ்ச்சியில் பேசிய திரு ரவி சங்கர் பிரசாத், அந்தமான் மற்றும் நிகோபார் தீவுகளை கடலுக்கடியிலான கண்ணாடி இழை அமைப்பு மூலம் குறித்த நேரத்தில் இணைத்தது இந்தியா மற்றும் ஜப்பான் இடையேயான ஒத்துழைப்புக்கு ஒரு நல்ல உதாரணம் என்றார்.
ஆரோக்கிய சேது போன்ற புதுமையான டிஜிட்டல் தொழில்நுட்பங்களை கொவிட்-19 பெருந்தொற்றின் போது இந்தியா பயன்படுத்தியது என்று கூறிய அமைச்சர், ஆதார் சார்ந்த பரிவர்த்தை அமைப்பின் மூலம் இந்திய தபால் துறையால் பயனாளிகளின் வீடுகளுக்கே சென்று நிதியுதவி வழங்கப்பட்டதாகக் கூறினார்.
கொவிட்-19-இன் போது கூட அதிக அளவிலான முதலீடுகளை மின்னணு உற்பத்தி துறையில் இந்தியா ஈர்த்ததாகக் கூறிய திரு பிரசாத், இந்தியாவில் முதலீடு செய்யுமாறு ஜப்பானிய மின்னணு தொழில் நிறுவனங்களை கேட்டுக் கொண்டார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688812
-----
(Visitor Counter : 660
இந்திய அரசின் முதன்மை அறிவியல் ஆலோசகரின் அலுவலகம்
லேசான கொவிட்-19 அறிகுறிகளை வீட்டிலிருந்தே சமாளிப்பதற்கான, தகவல்கள் மற்றும் குறிப்புகளை மத்திய அரசின் முதன்மை அறிவியல் ஆலோசகர் அலுவலகம் வெளியிட்டுள்ளது.
லேசான கொவிட்-19 அறிகுறிகளை வீட்டிலிருந்தே சமாளிப்பதற்கான, தகவல்கள் மற்றும் குறிப்புகளை மத்திய அரசின் முதன்மை அறிவியல் ஆலோசகர் அலுவலகம் வெளியிட்டுள்ளது.
சுய பாதுகாப்பு நடவடிக்கைகளை பின்பற்றுவதன் மூலம், கொவிட் பாதிப்பை பலரால் வீட்டிலிருந்தே சமாளிக்க முடியும் என்பதால், கொவிட்-19 அறிகுறிகள் எதுவும் ஏற்பட்டால் பீதியடைய வேண்டாம் என இந்த குறிப்பு மக்களுக்கு அறிவுறுத்துகிறது.
கொவிட்- 19 பொதுவான அறிகுறிகளை இது பட்டியலிடுகிறது. முதல் முறையாக அறிகுறிகளை உணரும் போது, மக்கள் தங்களை வீட்டில் தனிமை படுத்திக் கொள்ள வேண்டும் என இது பரிந்துரைக்கிறது.
தொற்று ஏற்பட்டால், உடலில் உள்ள இயற்கையான எதிர்ப்பு சக்தி, பாதிப்பை எதிர்த்து போராடும் என்பதால், மக்கள் கொவிட் தொற்று ஏற்பட்டால் கவலையோ, பீதியோ அடைய வேண்டாம் என இது மக்களை கேட்டுக் கொள்கிறது.
தொற்று ஏற்பட்டால், தனிமைபடுத்திக் கொண்டு ஓய்வுடுப்பது முக்கியம். உடலில் நீர்ச்சத்தை அதிகரித்து நோயாளின் ரத்தத்தில் உள்ள ஆக்ஸிஜன் அளவு, வெப்ப நிலை ஆகியவற்றை தவறாமல் கண்காணிக்க வேண்டும்.
காய்ச்சல் தொடர்ந்தால், அல்லது ஆக்ஸிஜன் அளவு SpO2, 92 சதவீதத்துக்கும் கீழ் குறைந்தால், மருத்துவரை ஆலோசிக்க வேண்டும். நுரையீரலுக்குள் ஆக்ஸிஜன் செல்லும் அளவை அதிகரிக்க, குப்புறப்படுக்கும் முறை குறித்தும் இதில் விளக்கப்பட்டுள்ளது. நோயாளியின் கதவுகள் மற்றும் ஜன்னல்கள் திறந்திருக்க வேண்டியதன் முக்கியத்தும் குறித்தும் இந்த குறிப்பு எடுத்துக் கூறுகிறது.
தொற்று பரவலை குறைக்க, தடுப்பூசி போடுவதன் முக்கியத்துவம் குறித்தும் இந்த வழிகாட்டி குறிப்பு எடுத்துக் கூறுகிறது.
தடுப்பூசி போட்ட பின்பும், கொவிட் தடுப்பு நடவடிக்கைகளை பின்பற்ற வேண்டியது அவசியம் என இது மக்களுக்கு நினைவூட்டுகிறது.
வீட்டிலிருந்து கொவிட்-19 தொற்றை சமாளிப்பதற்கான இந்த உதவி குறிப்புகளை கீழ்கண்ட இணைப்பில் விரிவாக காணலாம்.
https://static.pib.gov.in/WriteReadData/specificdocs/documents/2021/apr/doc202143021.pdf
-----
(Visitor Counter : 324
பிரதமர் அலுவலகம்
பிரதமரின் தேசிய நிவாரண நிதிக்கு, இந்தோ-திபெத்திய எல்லைக் காவல்படையின் தலைமை இயக்குநர், ரூ.8.5 கோடிக்கான காசோலையை வழங்கினார்
இந்தோ-திபெத்திய எல்லைக் காவல்படையின் தலைமை இயக்குநர் திரு. ஆர். கே. பச்நந்தா, புதுதில்லியில் இன்று பிரதமர் திரு. நரேந்திர மோடியை சந்தித்து, பிரதமரின் தேசிய நிவாரண நிதிக்கு ரூ.8.5 கோடி வழங்குவதற்கான காசோலையை வழங்கினார். இந்த நிதி இந்தோ-திபெத்திய காவல்படை வீரர்களின் நன்கொடை மூலம் திரட்டப்பட்டதாகும்.
(Visitor Counter : 70
எஃகுத்துறை அமைச்சகம்
மத்திய எஃகு அமைச்சகத்தின் நாடாளுமன்ற ஆலோசனைக்குழு கூட்டம் இன்று மத்திய எஃகு அமைச்சர் திரு. ராம் சந்திர பிரசாத் சிங் தலைமையில் நடந்தது
மத்திய எஃகு அமைச்சகத்தின் நாடாளுமன்ற ஆலோசனைக்குழு கூட்டம் இன்று மத்திய எஃகு அமைச்சர் திரு. ராம் சந்திர பிரசாத் சிங் தலைமையில் சிம்லாவில் இன்று நடந்தது. இதில் மத்திய அமைச்சர் பேசுகையில், குறைவான அளவு கார்பனை மட்டுமே வெளியேற்றும் வகையில் பசுமையான எஃகு தயாரித்து, சுயசார்பு இந்தியா இலக்கினை எட்டும் வகையில் புதிய யுக்தியை காண எஃகு தொழில்துறையினர் முன்வர வேண்டும் என தெரிவித்தார்.
இந்த கூட்டத்தில் பசுமை எஃகினை உற்பத்தி செய்யும் வகையில், பல்வேறு யுக்திகள், தொழில்நுட்பங்கள், நிறை குறைகள், தொழில்நுட்ப தயார் நிலை ஆகியவை குறித்து விவாதிக்கப்பட்டது. மேலும், பசுமை ஹைட்ரஜன் மூலம் இரும்பு தயாரித்தல் மற்றும் COP26 மாநாட்டு தீர்மானத்தின்படி கார்பன் வெளியீட்டை குறைத்தல் ஆகியவை குறித்தும் விவாதித்தனர்.
இந்த கூட்டத்தில் நாடாளுமன்ற உறுப்பினர்கள் பித்யுத் பரன் மஹாத்தோ, சந்திர பிரகாஷ் சவுத்ரி, எச். ஞானதிரவியம், சப்தகிரி சங்கர் உலகா, விஜய் பாஹெல் மற்றும் அகிலேஷ் பிரசாத் சிங் ஆகியோர் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823217
பெட்ரோலியம் மற்றம் இயற்கை எரிவாயு அமைச்சகம்
ஜிக்யாசா வினாடி வினா போட்டியை திரு ஹர்தீப் சிங் பூரி தொடங்கி வைத்தார்
விடுதலையின் அமிர்தப் பெருவிழாவை கொண்டாடும் வகையில் ஜிக்யாசா, அறிவுத் தேடல் என்ற வினாடி-வினா போட்டியை மத்திய பெட்ரோலியம், இயற்கை எரிவாயு, வீட்டுவசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி இன்று தொடங்கி வைத்தார். இந்தியன் ஆயில் கார்ப்பரேஷன் லிமிடெட் தலைவர் ஸ்ரீகாந்த் மாதவ் வைத்யாவும் இந்நிகழ்ச்சியில் கலந்து கொண்டார்.
விடுதலையின் அமிர்தப் பெருவிழாவிற்கு ஏற்ப, ஜிக்யாசா என்பது இந்தியாவின் வளமான கலாச்சார பாரம்பரியம், நாகரிகம், இலக்கியம், கட்டிடக்கலை மற்றும் பண்டைய இந்தியாவின் வேர்களைக் கொண்ட மரபுவழி அறிவு பற்றிய விழிப்புணர்வை ஏற்படுத்தும் ஒரு வினாடி வினா போட்டியாகும் என்று திரு பூரி கூறினார்.
உலகளவில் மக்கள் கலந்து கொள்ளக்கூடிய இதில் கிட்டத்தட்ட 2 கோடி நபர்கள் பங்கேற்கலாம். பங்கேற்பாளர்களின் திறமையை மேம்படுத்த போட்டி ஒரு சிறந்த வாய்ப்பாகும் என்றும் அவர் கூறினார்.
பிரதமர் திரு நரேந்திர மோடியின் மகத்தான லட்சியத்தை முன்னோக்கி எடுத்துச் செல்வதற்கும், தொழில்நுட்பம், புதுமை மற்றும் உள்ளடக்கிய கற்றல் மூலம் விழிப்புணர்வை ஏற்படுத்துவதற்குமான நடவடிக்கையாக “ஜிக்யாசா” உள்ளது. ராஜ்கோட், போபால், ஷில்லாங் மற்றும் புதுதில்லி உள்ளிட்ட பல இடங்களில் இருந்து பள்ளிகள் துவக்க விழாவில் பங்கேற்றன. 1,000-க்கும் மேற்பட்ட பங்கேற்பாளர்கள் காணொலி மூலம் இணைந்தனர்.
செயற்கை நுண்ணறிவு மற்றும் இயந்திர கற்றல் ஆகியவற்றை உள்ளடக்கிய அதிநவீன தொழில்நுட்பத்தின் மூலம் ஜிக்யாசா நடத்தப்படுகிறது. உலகின் எந்தப் பகுதியிலிருந்தும் யார் வேண்டுமானாலும் பங்கேற்கக்கூடிய இப்போட்டியில் மாற்றுத்திறனாளிகளுக்காக சிறப்பு ஏற்பாடுகள் செய்யப்பட்டுள்ளன. 13-18 வயதுக்குட்பட்ட மற்றும் முறையான கல்வி முறையின் ஒரு பகுதியாக இல்லாதவர்களும் ஜிக்யாசாவில் பங்கேற்க தகுதியுடையவர்கள். 17 மொழிகளில் இது நடத்தப்படுகிறது.
ஜிக்யாசாவில் வெற்றி பெறுபவர்கள் தலா ரூ 10 லட்சம் உதவித்தொகைக்கு தகுதி பெறுவார்கள் www.akamquiz.com என்ற இணையதளத்தின் மூலம் ஜிக்யாசாவை அனைவரும் அணுகலாம். கூகுள் ப்ளே ஸ்டோர், ஐஓஸ் இயங்குதளம் உள்ளிட்டவற்றிலும் ஜிக்யாசா கிடைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816053
நிதி அமைச்சகம்
முத்ரா திட்டத்தின் கீழ் வருவாய் ஈட்டும் நடவடிக்கைகள் மற்றும் வேலைவாய்ப்புகள் உருவாக்கம்
பிரதமர் முத்ரா திட்டம் நிதியுதவி அளிக்கப்படாத குறு/சிறு தொழில் நிறுவனங்களுக்கு நிறுவன நிதி அணுகுதலை அளிக்கும் வகையில் உற்பத்தி, சுத்திகரிப்பு, வணிகம், சேவைகள் மற்றும் வேளாண் தொடர்புடைய நடவடிக்கைகளுக்கு ரூ. 10 லட்சம் வரை கடன் அளித்து அதன் மூலம் வருவாய் உருவாக்கம் மற்றும் வேலை வாய்ப்புகளுக்கு உதவி அளிக்கிறது.
இந்த திட்டம் தொடங்கப்பட்டது முதல் இதுவரை ஒப்புதல் அளிக்கப்பட்ட கடன்களின் எண்ணிக்கை வருமாறு:
|
|
நிதி ஆண்டு
|
|
கணக்குகளின் எண்ணிக்கை
|
|
2015-2016
|
|
3,48,80,924
|
|
2016-17
|
|
3,97,01,047
|
|
2017-18
|
|
4,81,30,593
|
|
2018-19 
|
|
95,85,870
|
|
|
|
|
|
2015-16
|
|
2016-17
|
|
2017-18
|
|
2018-19 
|
|
வ்.எண்
|
|
மாநிலத்தின் பெயர்
|
|
கணக்குகளின் எண்ணிக்கை
|
|
ஒப்புதல் அளிக்கப்பட்ட தொகை
|
|
கணக்குகளின் எண்ணிக்கை
|
|
ஒப்புதல் அளிக்கப்பட்ட தொகை
|
|
கணக்குகளின் எண்ணிக்கை
|
|
ஒப்புதல் அளிக்கப்பட்ட தொகை
|
|
கணக்குகளின் எண்ணிக்கை
|
|
ஒப்புதல் அளிக்கப்பட்ட தொகை
|
|
1
|
|
புதுச்சேரி
|
|
82866
|
|
337.84
|
|
130360
|
|
490.62
|
|
150477
|
|
895.16
|
|
32585
|
|
186.88
|
|
2
|
|
தமிழ்நாடு
|
|
4781567
|
|
15846.14
|
|
5309857
|
|
18052.68
|
|
5860165
|
|
25331.68
|
|
1127685
|
|
5124.17
மாநிலங்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் மத்திய நிதி துறை இணையமைச்சர் திரு. சிவ் பிரதாப் சுக்லா இந்த தகவலை தெரிவித்தார்.
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையால் ரூ. 79.44 லட்சம் மதிப்புள்ள 1808 கிராம் தங்கம் பறிமுதல்
சென்னை விமான நிலைய சுங்கத்துறை அதிகாரிகளுக்கு கிடைத்த ரகசிய
தகவலின்படி, 10.10.2022 அன்று கோலாலம்பூரிலிருந்து சென்னைக்கு விமானத்தில் வந்திறங்கிய ஒரு பெண் பயணியின் பொருட்களை சுங்கத்துறை அதிகாரிகள் சோதனை செய்தனர். அப்போது 3 எமர்ஜென்சி விளக்குகளில் மறைத்து வைத்திருந்த 79.44 லட்சம் ரூபாய் மதிப்புள்ள 1808 கிராம் தங்கத்தை அதிகாரிகள் பறிமுதல் செய்தனர்.
இதுகுறித்து மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறையின் முதன்மை ஆணையர் திரு மேத்யூ ஜாலி வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
குடியரசுத் துணைத் தலைவர் செயலகம்
மாற்றுத்திறனாளிகளுக்கு நமது அனுதாபம் தேவையில்லை, அவர்களது ஆற்றலை மேம்படுத்த ஒவ்வொரு வாய்ப்பையும் பெற அவர்களுக்கு உரிமை உள்ளது; குடியரசு துணைத்தலைவர்
மாற்றுத்திறனாளி சமூகத்தின் மீதான மக்களின் மனப்போக்கை மாற்றிக் கொள்ளவேண்டும் என்றும், அவர்களுக்கு எதிரான பாகுபாடுகளைத் தடுப்பது அரசு மற்றும் சமுதாயத்தின் பொறுப்பு என்றும் குடியரசு துணைத்தலைவர் திரு வெங்கையா நாயுடு கூறியுள்ளார். அவர்கள் செயல்திறனுடன் செழித்தோங்குவதற்கு உகந்த சூழலை உருவாக்குவது அவசியம் என அவர் வலியுறுத்தினார். ‘’ மாற்றுத்திறனாளிகளுக்கு நமது அனுதாபம் தேவையில்லை, அவர்கள் முழு ஆற்றலையும் மேம்படுத்திக் கொள்ள ஒவ்வொரு வாய்ப்பையும் பெற அவர்களுக்கு உரிமை உள்ளது’’ என்று அவர் கூறினார்.
ஹைதராபாத்தில் உள்ள அறிவுசார் திறன்குறைபாடு கொண்டவர்களை அதிகாரப்படுத்துவதற்கான தேசிய நிறுவனத்தில் உரையாற்றிய குடியரசு துணைத்தலைவர், இந்த விஷயத்தில் அந்நிறுவனம் சிறப்பாக செயல்படுவதாக பாராட்டினார்.
சுற்றுச்சூழல், போக்குவரத்து, தகவல் மற்றும் தொடர்பு முறைகளில் அவர்களுக்கு அணுகும் வகையில் சூழலை உருவாக்க வேண்டும் என்று அவர் கேட்டுக்கொண்டார். பொது இடங்கள், போக்குவரத்து, தனியார் கட்டிடங்கள் ஆகியவற்றை எளிதில் அணுகும் வகையில் அமைப்பது அவசியம் என திரு நாயுடு வலியுறுத்தினார். பள்ளிகளில், மாற்றுத் திறனாளி குழந்தைகளின் தேவைகளை அறிந்து, உணர்வு பூர்வமாக செயல்படும் ஆசிரியர்கள் மற்றும் பணியாளர்களைப் பணியமர்த்துவது முக்கியமாகும் என்று அவர் வலியுறுத்தினார்.
மாற்றுத்திறனாளிகளுக்கு தொழில்நுட்பத்தை உறுதி செய்ய வேண்டும் என்று கேட்டுக்கொண்ட அவர், இந்தியாவில் உள்ள தேசிய நிறுவனங்கள் மற்றும் பல்கலைக்கழகங்கள் திறன் தொழில்நுட்பத்தை எளிதில் அணுகும்வகையில் பணியாற்ற வேண்டியது அவசியம் என வலியுறுத்தினார்.
மாற்றுத்திறனாளி குழந்தைகளின் பெற்றோர் அவர்களுக்கு உணர்வுபூர்வமான ஆதரவை வழங்கி வருவது குறித்து திரு நாயுடு பாராட்டு தெரிவித்தார். ‘’ இந்த சிறப்பு குழந்தைகள் தங்கள் ஆற்றலை அதிக அளவில் மேம்படுத்தும் வகையில் ஊக்குவிக்கும் உங்களை நான் வணங்குகிறேன். நீங்கள் அனைவரும் நம்பிக்கை மற்றும் நிபந்தனையற்ற அன்பின் உண்மையான உருவகங்கள்’’ என்று அவர் புகழ்ந்தார்.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1817586
PIB Headquarters
சிறப்பு பாஸ்போர்ட் மேளா வேலூரில் சனிக்கிழமை நடக்கிறது
வேலூரில் வரும் சனிக்கிழமை  அன்று சிறப்பு பாஸ்போர்ட் மேளா நடைபெறுகிறது. இந்த மேளா வேலூரில் அமைந்துள்ள அஞ்சல் அலுவலக பாஸ்போர்ட் சேவை மையத்தில் நடைபெறும். பொதுமக்களின் கோரிக்கைகளை ஏற்றும், அடிக்கடி பயணம் மேற்கொள்பவர்கள் விண்ணப்பங்களை தாக்கல் செய்வதற்கு உதவும் வகையிலும், சென்னையில் உள்ள மண்டல பாஸ்போர்ட் அலுவலகம் இந்த சிறப்பு பாஸ்போர்ட் மேளாவை நடத்துகிறது.
இதனை அடுத்து, ஜனவரி 06, 2018 அன்று வேலூர் அஞ்சல் அலுவலக பாஸ்போர்ட் சேவை மையம், மற்ற வார நாட்களைப் போல் இயங்கும். பொதுமக்களுக்கு ஒதுக்கப்பட்ட நேரங்களில் விண்ணப்பங்கள் வழக்கம் போல் பெற்றுக் கொள்ளப்படும். சுமார் 120 விண்ணப்பதாரர்கள் இந்த சிறப்பு மேளாவின் மூலம் பலன் அடைவார்கள் என்று எதிர்பார்க்கப்படுகிறது.
இந்த பாஸ்போர்ட் மேளாவில் பங்கேற்க, விண்ணப்பதாரர்கள் அனைவரும், பாஸ்போர்ட் அலுவலகத்தின் அதிகாரப்பூர்வ இணையதளமான www.passportindia.gov.in மூலம் ஆன்லைனில் பதிவு செய்து, விண்ணப்ப பதிவு எண்ணை  பெற்றுக் கொண்டு, ஆன்லைனிலேயே விண்ணப்பக்கட்டணத்தை செலுத்தி சந்திப்பு முன்பதிவு நேரத்தை பெற்றுக் கொள்ளுமாறு கேட்டுக் கொள்ளப்படுகிறார்கள். இந்த மேளாவில் பங்கேற்கும் விண்ணப்பதாரர்கள் தங்களது சந்திப்பு முன்பதிவு விவரம் கொண்ட ஏ.ஆர்.என். பதிவு எண் தாளை அச்சிட்டு எடுத்து வரவேண்டும். மேலும் தேவையான அனைத்து ஆவணங்களை அசலுடன், சுய சான்றளிக்கப்பட்ட ஒரு நகலுடன் கொண்டு வரவேண்டும். புதிய பாஸ்போர்ட் மற்றும் பாஸ்போர்ட் புதுப்பித்தலுக்கான விண்ணப்பங்கள் மட்டுமே பெற்றுக்கொள்ளப்படும்.
இந்த மேளாவிற்கான சந்திப்பு முன்பதிவு ஜனவரி 03, 2018  மதியம் 2.30 மணிக்கு திறக்கப்படும். மேளா நாளன்று, குறித்த நேரத்திற்கான முன்பதிவு நேரம் கிடைக்கப்பெற்ற விண்ணப்பதாரர்கள் மட்டுமே குறிப்பிட்ட நேரத்தில் அனுமதிக்கப்படுவார்கள். காவல்துறை தடையின்மை சான்றிதழ்  விண்ணப்பங்கள், நிறுத்திவைக்கப்பட்டுள்ள விண்ணப்பங்களின் விண்ணப்பதாரர்கள் மற்றும் மறுக்கப்பட்ட டோக்கன்கள் வைத்திருப்போர் மற்றும் மையத்திற்கு நேரடியாக வந்து விண்ணப்பம் செய்ய வருபவர்கள் இந்த மேளாவில் அனுமதிக்கப்பட மாட்டார்கள்.